中段亦再過嚟問吓我哋覺得啲嘢點，非常親民。又同我哋一齊嚟張大合照，最可惜未有請求一入廚房重地參觀，成日都好想知裡面有幾大？運作係點？今晚唔係一般普通嘅自助餐，而係好有fine dining感覺嘅自助餐，因為袁師傅早已從眾多自助餐食物中，精挑咗8樣嘢作為今晚嘅試食精選，以華麗賣相逐一登場；再加上餐前先來一道震撼嘅海鮮拼盤，簡直頂級呈獻；中場又加插原盅嘅滋補燉湯，淨係咁嘅排場，已經係一個非一般嘅自助餐體驗！